På slutten av 1800-tallet kom rasen til England (noen sier at de kom så tidlig som 1878) og ble i 1901 offisielt anerkjent av The Kennel Club. I 1913 ble de første hundene eksportert til USA, og rasen ble anerkjent av American Kennel Club. Rasen fikk en egen forening i England i 1923, The British Elkhound Society, og syv år senere ble det stiftet en tilsvarende organisasjon i USA. Siden har rasen blitt eksportert til en rekke land utenfor Norden.